**MINISTERUL SĂNĂTĂŢII**

**DIRECŢIA de Sănătate Publică a Judeţului SIBIU**

**Sibiu, str. Gh. Bariţiu, nr. 3 cod 550178 Tel.: 0269 - 210071 / 211566**

 **Fax :0269-217092; e-mail :** **relatiicupublicul@dspsibiu.ro**

[**www.dspsibiu.ro**](http://www.dspj-sibiu.rdslink.ro)

*Operator prelucrare date cu caracter personal în conformitate cu Regulamentul (UE) 679/2016 înregistrat sub nr.38232 la ANSPDCP*

COMPARTIMENT RELAȚII CU PUBLICUL

COMUNICAT DE PRESĂ

Alimentația sănătoasă, promovată în școli de către Direcția de Sănătate Publică Sibiu

 Supraponderabilitatea și obezitatea reprezintă, la momentul de față, două dintre principalele probleme de sănătate publică existente la nivel mondial! Din păcate și țara noastră se încadrează în standardele nefaste ale locuitorilor cu probleme de greutate. Conform Institutului Național de Sănătate Publică 5 din 10 adulți, respectiv 3 din 10 copii au kilograme în plus. Pentru a preveni această situație, dat fiind faptul că, obezitatea poate cauza mai multe boli decât fumatul și consumul de alcool la un loc, au fost elaborate mai multe strategii menite să îi ajute pe oameni să înțeleagă pericolul dar mai cu seamă să îl prevină. Educația timpurie cu privire la adoptarea unui stil corect de alimentație poate transforma copiii de azi în adulții sănătoși de mâine.

 Direcția de Sănătate Publică Sibiu derulează în permanență campanii, respectiv sesiuni de informare și promovare a alimentației sănătoase. Numai în cursul acestui an au fost au avut loc întâlniri cu dascălii și elevii care își desfășoară activitatea în Grădinița nr. 28, Scoala Gimnazială Nicolae Iorga, Scoala Gimnazială nr. 1, Colegiul Național Octavian Goga și chiar în școlile militare. Cea mai recentă dezbatere legată de sănătate și alimentație corectă a avut loc la Centrul Scolar de Educație Incluzivă nr. 1 din Sibiu.

 ”În cadrul fiecărei întâlniri, prezentăm audienței informații despre ceea ce înseamnă alimentație sănătoasă, despre felul în care pot fi combinate alimentele astfel încât ele să nu se transforme în bombe calorice și atragem atenția asupra pericolului pe care îl reprezintă alimentația de tip junk food. Încercăm să îi facem pe toți să înțeleagă că echilibrul este cheia și că nimeni nu spune că trebuie să avem în permanență o alimentație austeră. Introducerea mișcării în rutina zilnică, chiar și dacă este vorba despre simplul mers pe jos, reprezintă un factor esențial în păstrarea unei greutăți optime.”,a declarat as.med, Claudia Ciucurel din cadrul Comprtimentului de Evaluare și Promovare a Sănătății-DSP Sibiu.

 La capătul primului trimestru al acestui an, în evidențele Direcției de Sănătate Publică se aflau un număr de 7979 de persoane care suferă de obezitate. Numai din 1 ianuarie și până la 31 martie au fost diagnosticate 214 noi cazuri.

 ” Obezitatea este o problemă cu repercusiuni semnificative asupra sănătății fizice și mentale a oamenilor. Această afecțiune nu este doar o chestiune estetică, ea poate aduce cu sine o serie de consecințe grave care afectează nu doar individul, ci și societatea în ansamblu. Kilogramele în plus vin la pachet cu riscul de a favoriza dezvoltarea unei intregi serii de afecțiuni cronice, de la boli de inimă, diabet de tip 2, hipertensiune și chiar anumite tipuri de cancer, ajungând astfel să pună în pericol nu doar sănătatea persoanei ci însăși viața acesteia. La aceste consecințe se adaugă și cele psihologice. Persoanele care suferă de obezitate, mai ales cele tinere, ajung să dezvolte anxietate și chiar depresie. În aceste condiții măsurile trebuie implementate urgent. Primordială este educarea populației, încă de la vârste fragede cu privire la adoptarea unui stil alimentar echilibrat iar pe de altă parte se constată o nevoie stringentă de implementarea unor politici de sănătate publică menite să ofere acces gratuit la medicație pacienților suferinzi de probleme de greutate.”, a declarat directorul DSP Sibiu, Horațiu Cojocaru.

 Obezitatea se numără printre cauzele principale care duc la apariția diabetului zaharat. În evidențele instituției noastre sunt înregistrate un număr de 34.479 cazuri de pacienți diagnosticați cu diabet (455 cazuri descoperite în primul trimestru al acestui an). 5.452 de pacienți sunt dependenți de insuluină.

 Obezitatea poate crește riscul de apariție a mai multor tipuri de cancer cum ar fi cel intestinal, renal, de esofag, de pancreas și de vezică biliară, mamar, uterin și ovarian.

 Conform Organizației Mondiale a Sănătății, în lipsa unor măsuri concrete, 1 din 4 persoane ar putea deveni obeză până în 2035.

Director Executiv

Ec. Cojocaru Nicolae Horațiu

Întocmit:

Cons. princip. Ungureanu Denisa